ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαρτίου 1994 για την κατάρτιση καταλόγου τρίτων χωρών από τις οποίες τα κράτη μέλη εγκρίνουν τις εισαγωγές ορισμένων προϊόντων που υπόκεινται στις διατάξεις της οδηγίας 92/118/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (94/278/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/118/ΕΟΚ του Συμβουλίου για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στην παράγραφο 1 του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες της οδηγίας 90/425/ΕΟΚ (1), και ιδίως το άρθρο 10,

Εκτιμώντας:

ότι ορισμένα προϊόντα που υπόκεινται στις διατάξεις της οδηγίας 92/118/ΕΟΚ πρέπει να προέρχονται από τρίτη χώρα ή από τμήμα τρίτης χώρας που πληροί τις προϋποθέσεις που καθορίζονται από την ίδια την οδηγία- ότι πρόκειται για ζελατίνες που δεν προορίζονται για ανθρώπινη κατανάλωση, για ζωικά έντερα, οστά και ορισμένα προϊόντα με βάση τα οστά, κέρατα και ορισμένα προϊόντα με βάση τα κέρατα, χηλές και ορισμένα προϊόντα με βάση τη χηλή τα οποία προορίζονται για ανθρώπινη ή ζωική κατανάλωση, ορό ιπποειδών, χοίρειο λίπος και τετηγμένα λίπη, προϊόντα με βάση το κρέας τα οποία λαμβάνονται από κρέας εκτρεφόμενων γουνοφόρων θηραμάτων, εκτρεφομένων πτερωτών θηραμάτων, πουλερικών και άγριων θηραμάτων-

ότι τα λοιπά προϊόντα που υπόκεινται στις διατάξεις της οδηγίας 92/118/ΕΟΚ πρέπει να προέρχονται από τρίτη χώρα ή τμήμα τρίτης χώρας που εμφαίνεται σε καταλόγους που πρόκειται να καταρτιστούν-

ότι, με στόχο την κατάρτιση αυτών των καταλόγων, πρέπει να γίνει αξιολόγηση του πραγματικού κινδύνου εξάπλωσης σοβαρών μεταδοτικών νόσων, ιδίως όσον αφορά τις ζωανθρωπονόσους- ότι η αξιολόγηση αυτή έχει γίνει και, ως εκ τούτου, είναι δυνατόν να καταρτιστούν οι διάφοροι κατάλογοι τρίτων χωρών που είναι απαραίτητοι για τις εισαγωγές των εν λόγω προϊόντων, οι οποίοι είναι δυνατόν να βασιστούν, ιδίως, στην απόφαση 79/542/ΕΟΚ του Συμβουλίου (2), όπως τροποποιήθηκε τελευταία από την απόφαση 94/59/ΕΚ της Επιτροπής (3)-

ότι ορισμένα προϊόντα δεν παρουσιάζουν κίνδυνο για την υγεία των ζώων ή για τη δημόσια υγεία- ότι, ως εκ τούτου, είναι δυνατόν να εγκριθούν οι εισαγωγές αυτών των προϊόντων από οποιαδήποτε τρίτη χώρα-

ότι, λαμβάνοντας υπόψη την προσαρμογή στο νέο καθεστώς το οποίο θα ισχύει μετά από την κατάρτιση των καταλόγων αυτών, κρίνεται δικαιολογημένο να προβλεφθεί χρονική περίοδος για την εφαρμογή τους-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη εγκρίνουν τις εισαγωγές από οποιαδήποτε τρίτη χώρα των:

- οστών και προϊόντων με βάση τα οστά (εκτός από το οστεάλευρο), κεράτων και προϊόντων με βάση τα κέρατα (εκτός από το κερατάλευρο), χηλών και προϊόντων με βάση τη χηλή (εκτός από το χηλάλευρο) τα οποία προορίζονται για άλλους σκοπούς εκτός από την ανθρώπινη ή ζωική κατανάλωση,

- μαλλιού, τριχών μηρυκαστικών, μη επεξεργασμένων πτερών και τμημάτων πτερών,

- μελισσοκομικών προϊόντων και μελιού,

- κυνηγετικών τρόπαιων σύμφωνα με το κεφάλαιο ΧΙΙ του παραρτήματος Ι της οδηγίας 92/118/ΕΟΚ.

Άρθρο 2

Παρά τις διατάξεις των παραρτημάτων Ι και ΙΙ της οδηγίας 92/118/ΕΟΚ του Συμβουλίου και αυτές του άρθρου 1, τα κράτη μέλη εγκρίνουν τις εισαγωγές ορισμένων προϊόντων που υπόκεινται στις διατάξεις της οδηγίας 92/118/ΕΟΚ από τρίτες χώρες που εμφαίνονται στους καταλόγους του παραρτήματος αντίστοιχα.

Άρθρο 3

Η παρούσα απόφαση τίθεται σε ισχύ από 1ης Ιουλίου 1994.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 18 Μαρτίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 62 της 15. 3. 1993, σ. 49.

(2) ΕΕ αριθ. L 146 της 14. 9. 1979, σ. 15.

(3) ΕΕ αριθ. L 27 της 1. 2. 1994, σ. 53.

ΠΑΡΑΡΤΗΜΑ

Οι ακόλουθοι κατάλογοι αποτελούν καταρχήν καταλόγους και η εισαγωγή πρέπει να πληροί τις σχετικές προϋποθέσεις για την υγεία των ζώων και για τη δημόσια υγεία.

ΜΕΡΟΣ Ι Κατάλογος τρίτων χωρών από τις οποίες τα κράτη μέλη εγκρίνουν εισαγωγές υγρού γάλακτος, γάλακτος σε σκόνη και προϊόντων με βάση το γάλα σε σκόνη τα οποία δεν προορίζονται για την ανθρώπινη κατανάλωση Οι τρίτες χώρες εμφαίνονται σε καταλόγους στα μέρη ΙΙ και ΙΙΙ του παραρτήματος της απόφασης 94/70/ΕΟΚ της Επιτροπής της (1).

ΜΕΡΟΣ ΙΙ Α. Κατάλογος τρίτων χωρών από τις οποίες τα κράτη μέλη εγκρίνουν εισαγωγές μεταποιημένων πρωτεϊνών (εκτός από τα ιχθυάλευρα και τα άλλα θαλάσσια ζώα πλην των θηλαστικών) οι οποίες δεν προορίζονται για ανθρώπινη κατανάλωση Όλες οι τρίτες χώρες που αναφέρονται στο μέρος Ι του καταλόγου του παραρτήματος της απόφασης 79/542/ΕΟΚ.

Β. Κατάλογος τρίτων χωρών από τις οποίες τα κράτη μέλη εγκρίνουν εισαγωγές ιχθυαλεύρων και άλλων θαλασσίων ζώων πλην των θηλαστικών (AR) Αργεντινή

(BR) Βραζιλία

(CA) Καναδάς

(CL) Χιλή

(CN) Λαϊκή Δημοκρατία της Κίνας

(CI) Ακτή Ελεφαντοστού

(EC) Ισημερινός

(EE) Εσθονία

(FO) Φερόες Νήσοι

(FI) Φινλανδία

(GL) Γροιλανδία

(IS) Ισλανδία

(LI) Λιθουανία (LV) Λετονία

(MA) Μαρόκο

(NO) Νορβηγία

(PE) Περού

(PL) Πολωνία

(PR) Πόρτο Ρίκο

(RU) Ρωσία

(SN) Σενεγάλη

(SE) Σουηδία

(UA) Ουκρανία

(US) Ηνωμένες Πολιτείες της Αμερικής

(UY) Ουρουγουάη

ΜΕΡΟΣ ΙΙΙ

Κατάλογος τρίτων χωρών από τις οποίες τα κράτη μέλη εγκρίνουν εισαγωγές αιμοπροϊόντων (μη προερχομένων από ιπποειδή) και πρώτων υλών, που προορίζονται για φαρμακευτικούς σκοπούς

Α. Αιμοπροϊόντα και πρώτες ύλες που προέρχονται από μόνοπλα ζώα:

Οι τρίτες χώρες που αναφέρονται στις αποφάσεις 92/183/ΕΟΚ (2) και 92/187/ΕΟΚ (3) της Επιτροπής.

Β. Αιμοπροϊόντα και πρώτες ύλες που προέρχονται από άλλα είδη:

Οι τρίτες χώρες που εμφαίνονται στον κατάλογο του πρώτου μέρους του παραρτήματος της απόφασης 79/542/ΕΟΚ.

ΜΕΡΟΣ IV

Κατάλογος τρίτων χωρών, από τις οποίες τα κράτη μέλη επιτρέπουν εισαγωγές αιμοπροϊόντων (μη προερχομένων από ιπποειδή) και πρώτων υλών για την παρασκευή τεχνικών προϊόντων

Α. Αιμοπροϊόντα και πρώτες ύλες από μόνοπλα:

Οι τρίτες χώρες ή τμήματα τρίτων χωρών που εμφαίνονται στον κατάλογο του παραρτήματος 79/542/ΕΟΚ, από τις οποίες επιτρέπονται οι εισαγωγές όλων των κατηγοριών νωπού κρέατος των αντίστοιχων ειδών, παρά τους οποιουδήποτε περιορισμούς λόγω της έλλειψης εγκεκριμένου σχεδίου για τα κατάλοιπα.

Β. Αιμοπροϊόντα και πρώτες ύλες από άλλα είδη:

Οι τρίτες χώρες που περιλαμβάνονται στο μέρος Ι του παραρτήματος της απόφασης 79/542/ΕΟΚ.

ΜΕΡΟΣ V

Κατάλογος τρίτων χωρών από τις οποίες τα κράτη μέλη επιτρέπουν εισαγωγές πρώτων υλών για την παρασκευή ζωοτροφών

Α. Πρώτες ύλες από ζώα του βοείου, προβείου, αιγείου, χοιρείου είδους και ιπποειδών, καθώς και από τα αντίστοιχα είδη άγριων ζώων:

Οι τρίτες χώρες που αναφέρονται στο πρώτο μέρος του παραρτήματος της απόφασης 79/542/ΕΟΚ για τα νωπά κρέατα των αντίστοιχων ειδών.

Β. Πρώτες ύλες από πουλερικά:

ο κατάλογος τρίτων χωρών από τις οποίες τα κράτη μέλη επιτρέπουν εισαγωγές των νωπών κρεάτων πουλερικών που αναφέρονται στην απόφαση 94/85/ΕΚ της Επιτροπής (1), εξαιρουμένων, όμως, των τρίτων χωρών που δύνανται να εξάγουν νωπά κρέατα πουλερικών στην Κοινότητα βάσει των παρεκκλίσεων του άρθρου 4 παράγραφοι 3 και 4 της απόφασης 93/342/ΕΟΚ της Επιτροπής της (2).

Γ. Πρώτες ύλες από άλλα είδη:

Οι τρίτες χώρες που περιλαμβάνονται στον κατάλογο του πρώτου μέρους του παραρτήματος της απόφασης 79/542/ΕΟΚ.

ΜΕΡΟΣ VI

Α. Κατάλογος τρίτων χωρών από τις οποίες τα κράτη μέλη επιτρέπουν εισαγωγές κρεάτων κουνελιού και προϊόντων με βάση το κρέας κουνελιού Οι τρίτες χώρες που περιλαμβάνονται στον κατάλογο του πρώτου μέρους του παραρτήματος της απόφασης 79/542/ΕΟΚ.

Β. Κατάλογος τρίτων χωρών από τις οποίες τα κράτη μέλη επιτρέπουν εισαγωγές προϊόντων με βάση το κρέας θηραμάτων εκτροφής με τρίχωμα Οι τρίτες χώρες από τις οποίες τα κράτη μέλη επιτρέπουν εισαγωγές νωπών κρεάτων πουλερικών.

Γ. Κατάλογος των τρίτων χωρών από τις οποίες τα κράτη μέλη επιτρέπουν εισαγωγές προϊόντων με βάση το κρέας θηραμάτων εκτροφής με φτέρωμα Ο κατάλογος τρίτων χωρών από τις οποίες τα κράτη μέλη επιτρέπουν τις εισαγωγές των νωπών κρεάτων πουλερικών που αναφέρονται στην απόφαση των 94/85/ΕΚ, εξαιρουμένων, όμως, των τρίτων χωρών που δύνανται να εξάγουν νωπά κρέατα πουλερικών στην Κοινότητα βάσει των παρεκκλίσεων του άρθρου 4 παράγραφοι 3 και 4 της απόφασης 93/342/ΕΟΚ της Επιτροπής.

ΜΕΡΟΣ VII

Κατάλογος τρίτων χωρών από τις οποίες τα κράτη μέλη επιτρέπουν εισαγωγές μη επεξεργασμένων γουρουνότριχων

Οι τρίτες χώρες που εμφαίνονται στο πρώτο μέρος του παραρτήματος της απόφασης 79/542/ΕΟΚ.

ΜΕΡΟΣ VIII

Κατάλογος τρίτων χωρών από τις οποίες τα κράτη μέλη επιτρέπουν εισαγωγές αυγών και αυγοπροϊόντων τα οποία προορίζονται για την ανθρώπινη κατανάλωση

Ο κατάλογος τρίτων χωρών από τις οποίες τα κράτη μέλη επιτρέπουν τις εισαγωγές των νωπών κρεάτων πουλερικών που αναφέρονται στην απόφαση των 94/85/ΕΚ, εξαιρουμένων, όμως, των τρίτων χωρών που δύνανται να εξάγουν νωπά κρέατα πουλερικών στην Κοινότητα βάσει των παρεκκλίσεων του άρθρου 4 παράγραφοι 3 και 4 της απόφασης 93/342/ΕΟΚ της Επιτροπής.

ΜΕΡΟΣ IX

Κατάλογος τρίτων χωρών από τις οποίες τα κράτη μέλη επιτρέπουν εισαγωγές κόπρου για τη βελτίωση του εδάφους

Α. Μεταποιημένα προϊόντα με βάση την κόπρο:

Οι τρίτες χώρες που εμφαίνονται στο μέρος Ι του παραρτήματος της απόφασης 79/542/ΕΟΚ.

Β. Ακατέργαστη κόπρος ιπποειδών:

Οι τρίτες χώρες που εμφαίνονται στο μέρος Ι του παραρτήματος της απόφασης 79/542/ΕΟΚ για τα ζώντα ιπποειδή.

Γ. Ακατέργαστη κόπρος ιπποειδών:

Ο κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές των νωπών κρεάτων πουλερικών που αναφέρονται στην απόφαση των 94/85/ΕΚ (απόφαση για τα νωπά κρέατα των πουλερικών), εξαιρουμένων, όμως, των τρίτων χωρών που δύνανται να εξάγουν νωπά κρέατα πουλερικών στην Κοινότητα βάσει των παρεκκλίσεων του άρθρου 4 παράγραφοι 3 και 4 της απόφασης 93/342/ΕΟΚ της Επιτροπής.

ΜΕΡΟΣ X

Κατάλογος τρίτων χωρών από τις οποίες τα κράτη μέλη εγκρίνουν εισαγωγές τροφών για μικρά ζώα στις οποίες έχουν ενσωματωθεί υλικά χαμηλού κινδύνου κατά την έννοια της οδηγίας 90/667/ΕΟΚ του Συμβουλίου της (1)

Οι τρίτες χώρες που εμφαίνονται στο πρώτο μέρος του παραρτήματος της απόφασης 79/542/ΕΟΚ και ο κατάλογος τρίτων χωρών από τις οποίες τα κράτη μέλη επιτρέπουν τις εισαγωγές των νωπών κρεάτων πουλερικών που αναφέρονται στην απόφαση των 94/85/ΕΚ, εξαιρουμένων, όμως, των τρίτων χωρών που δύνανται να εξάγουν νωπά κρέατα πουλερικών στην Κοινότητα βάσει των παρεκκλίσεων του άρθρου 4 παράγραφοι 3 και 4 της απόφασης 93/342/ΕΟΚ της Επιτροπής.

ΜΕΡΟΣ XI

Κατάλογος τρίτων χωρών από τις οποίες τα κράτη μέλη επιτρέπουν εισαγωγές σαλιγκαριών τα οποία προορίζονται για ανθρώπινη κατανάλωση

(AL) Αλβανία

(BG) Βουλγαρία

(BX) Βοσνία-Ερζεγοβίνη

(CH) Ελβετία

(CN) Λαϊκή Δημοκρατία της Κίνας

(CZ) Δημοκρατία της Τσεχίας

(DZ) Αλγερία

(HR) Κροατία

(HU) Ουγγαρία

(ID) Ινδονησία

(LI) Λιθουανία

(MA) Μαρόκο (MD) Μολδαβία

(MK) Πρώην Γιουγκοσλαβική Δημοκρατία της Μακεδονίας

(PL) Πολωνία

(RO) Ρουμανία

(RU) Ρωσία

(SI) Σλοβενία

(SK) Δημοκρατία της Σλοβακίας

(SY) Συρία

(TN) Τυνησία

(TR) Τουρκία

(UA) Ουκρανία

(VN) Βιετνάμ

ΜΕΡΟΣ XII

Κατάλογος τρίτων χωρών από τις οποίες τα κράτη μέλη επιτρέπουν εισαγωγές βατραχοπόδαρων τα οποία προορίζονται για ανθρώπινη κατανάλωση

(AL) Αλβανία

(BD) Μπαγκλαντές

(BG) Βουλγαρία

(BX) Βοσνία-Ερζεγοβίνη

(CN) Λαϊκή Δημοκρατία της Κίνας

(HR) Κροατία

(HU) Ουγγαρία

(ID) Ινδονησία

(IN) Ινδία (MK) Πρώην Γιουγκοσλαβική Δημοκρατία της Μακεδονίας

(MY) Μαλαισία

(PH) Φιλιππίνες

(RO) Ρουμανία

(SI) Σλοβενία

(TH) Ταϊλάνδη

(TR) Τουρκία

(VN) Βιετνάμ

ΜΕΡΟΣ XIII

Κατάλογος τρίτων χωρών από τις οποίες τα κράτη μέλη επιτρέπουν εισαγωγές ζελατινών που προορίζονται για ανθρώπινη κατανάλωση

Οι τρίτες χώρες που εμφαίνονται στο πρώτο μέρος του παραρτήματος της απόφασης 79/542/ΕΟΚ.

(1) ΕΕ αριθ. L 36 της 8. 3. 1994, σ. 5.

(2) ΕΕ αριθ. L 84 της 31. 3. 1992, σ. 23.

(3) ΕΕ αριθ. L 87 της 2. 4. 1992, σ. 20.

(4) ΕΕ αριθ. L 44 της 17. 2. 1994, σ. 31.

(5) ΕΕ αριθ. L 137 της 8. 6. 1993, σ. 24.

(6) ΕΕ αριθ. L 363 της 27. 12. 1990, σ. 51.